Vikkollen

Vikkollen (Vikkollbakken, opprinnelig skrevet Wikkollen) var en hoppbakke i Mjøndalen i Drammen, Buskerud, eid av Mjøndalen IF. Bakken lå ved gården Viken, like sør for Mjøndalen sentrum. Den var arena for NM i spesielt hopp i 1960 og kombinert hopp i 1946. Reidar Amble Ommundsen (Norge) satte verdensrekord i Vikkollen med 54 meter 7. februar 1915.

Bakken ble bygd i 1912 og ble offisielt åpnet 28. mars 1914. Den første bakkerekorden var 38 meter. Etter verdensrekordhoppet i 1915 ble det satt nye bakkerekorder, og Reidar Andersen hoppet 67 meter i 1933, året før bakken ble ombygd.

Vikkollen skulle vært NM-arena i 1941, men mesterskapet ble ikke noe av på grunn av idrettsstreiken under 2. verdenskrig. I 1946 ble det kombinerte hopprennet i NM arrangert i Vikkollen, mens det spesielle hopprennet ble avholdt i Drafnkollen i Drammen.

Bakken ble ombygd igjen i 1950, og året etter forbedret Erling Kroken bakkerekorden til 86 meter. Etter enda en ombygging ble det spesielle hopprennet i NM i 1960 arrangert i Vikkollen. Ole Tom Nord ble norgesmester. I mars 1960 ble den siste bakkerekorden på 86,5 meter satt av finske Paavo Lukkariniemi i et nordisk renn.Tom Helgesen (red.): Skogene mellom Drammenselva og Eikeren. Drammens og Oplands Turistforening 1966. ISBN 82-90027-27-3, s. 264 (digitalisert av Nasjonalbiblioteket)

Det siste rennet i Vikkollen ble arrangert i 1963, og tre år senere raste stillaset i bakken sammen.

NM, spesielt hopp
 Dato Vinner  Andre Tredje Type renn 1960 Ole Tom Nord Tormod Knutsen Halvor Næs NM

 Galleri 

 Referanser 

Kilder
Eiker Arkiv: Kulturminneåret 2009 på Eiker: Vikkollen (2. januar 2009)

Kategori:Tidligere hoppbakker i Norge
Kategori:Idrettsanlegg i Drammen
Kategori:Tidligere idrettsanlegg i Buskerud